Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5896

e) Fenn kell tartania elegendő tároló teret legalább egy olyan 160 bájtot tartalmazó S-módú csomag átmeneti tárolására, amely M-bit vagy S-bit feldolgozásra kerül, mindkét irányban SVC-ként. 5.2.5.1.1.1.3 A Fedélzeti adatkapcsolat vezérlőegység /ADLP/ képes egy 1600 bájtot tartalmazó tároló fenntartására az egyes irányokban megosztva az összes S-módú specifikus protokoll /MSP/ között. 5.2.5.1.1.2 A Földi telepítési rendszerű adatkapcsolat vezérlő egység /GDLP/ tároló követelményei 5.2.5.1.1.2.1 Ajánlás. - A GDLP-nek képesnek kell lenni elegendő tároló tér fenntartására átlagosan 4 Kapcsolt virtuális áramkör /SVC/ részére mindegyik olyan S-módú légijárműre, amely a lekérdezők lefedési területén belül összeköttetésben ez utóbbival, feltéve, hogy valamennyi légijármű Kiterjesztett hosszúságú közlemény /ELM/ teljesítőképességgel rendelkezik. Megjegyzés. - További tároló tér követelhető meg abban az esetben, ha végrendszerekkel kapcsolódó Lekérdező adat végponti berendezéseket /DTE-k/ biztosítanak. 5.2.5.1.2 CSATORNA- SZÁM ÖSSZESÍTÉSEK 5.2.5.1.2.1 A Fedélzeti/Földi adatkapcsolat vezérlő egység /XDLP/ fenntart több SVC csatorna-szám összesítést; a DTE/DCE (ISO 8208) illesztés egy készletet használ fel. Ennek szervezésének, szerkezetének és felhasználásának az ISO 8208 szabványban meghatározottaknak kell megfelelnie. A többi csatorna összesítést a Légijármű hálózati végponti berendezés/Földi hálózati végponti berendezés /ADCE/GDCE/ illesztésnél kell felhasználni. 5.2.5.1.2.2 A Földi telepítési rendszerű adatkapcsolat vezérlőegység /GDLP/ átmeneti csatorna-szám összesítést kezel ott, ahol a számok az 1, 2 és 3 közül kerülnek ki, minden egyes földi Lekérdező adat végponti berendezés/Fedélzeti adatkapcsolat vezérlő egység-párnál. /DTE/ADLP/ A GDLP által generált S-módú HIVÁS KÉRÉS csomagok tartalmazzák a földi DTE címzést és egy olyan átmeneti csatorna-számot, amely ennek a földi DTE-nek az összesítéséből került kiosztásra. A GDLP nem használhat újra egy olyan átmeneti csatorna-számot, amelyet egy Kapcsolt virtuális áramkörnek /SVC/ kiosztottak, és amely még HÍVÁSKÉRÉS állapotban van.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes